armvectores/hy_wikipedia_2023 huggingface dataset:
Քաշունի

Անվան այլ կիրառումների համար տե՛ս՝ Քաշունի (այլ կիրառումներ)Քաշունի, գյուղ Հայաստանի Հանրապետության Սյունիքի մարզում, Գորիսից 19 կմ հարավ-արևմուտք, Որոտան գետի աջ կողմում, բարձրությունը ծովի մակարդակից` 1850 մ։ Հեռավորությունը Կապան մարզկենտրոնից կազմում է մոտ 42 կմ։
Քաշունի է վերանվանվել 1992 թ.-ի հունիսի 12-ին։, մինչ այդ կրել է Մալդաշ անունը։ Այդ անվան տակ էլ այն ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Գորիսի շրջանի։ 1995 թվականից մտնում է ՀՀ Սյունիքի մարզի մեջ, 2015 թվականից մասն է խոշորացված Տաթև համայնքի։
Բնակիչների նախնիների մեծ մասը 1920-ական թթ. այստեղ են փոխադրվել Տանձատափ գյուղից, մինչ այդ գյուղը հանդիսացել է Տանձատափի ամառանոցը։


== Բնակչություն ==
Ըստ Հայաստանի Հանրապետության 2011 թվականի մարդահամարի արդյունքների` Քաշունիի մշտական և առկա բնակչությունը կազմել է 11 մարդ։ Գյուղը բնակեցված է եղել և շարունակում է բնակեցված լինել հայերով, բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, պտղաբուծությամբ և այգեգործությամբ։


== Պատմամշակութային կառույցներ ==
Գյուղից արևմուտք կան գերեզմաններ և եկեղեցու ավերակների մնացորդներ։


== Արտաքին հղումներ ==
Էջը Սյունիքի մարզպետարանի կայքում Archived 2014-01-29 at the Wayback Machine.


== Ծանոթագրություններ ==
Վիսլենև Օստրով

Վիսլենև Օստրով (ռուս.՝ Висленев Остров), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը վերջին գրանցված տվյալներով կազմում էր 134 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոստուշաղի

Ռոստուշաղի, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Կիևկա (այլ կիրառումներ)

Կիևկա, կարող է վերաբերել՝

Կիևկա - գետ Ռուսաստանում, Նաբոչիխայի վտակը
Կիևկա - գյուղ Ռուսաստանի Դաշնության Ռոստովի մարզի Ռեմոնտնենսկի շրջանում
Կիևկա - գյուղ Ռուսաստանի Պրիմորիեի երկրամասի Լազովսկի շրջանի կազմում
Աստերոիդների ցանկ (20401-20500)

Աստերոիդների ցանկ (20301-20400)  • Աստերոիդների ցանկ  • Աստերոիդների ցանկ (20501-20600)
 Աստերոիդների ցանկ (20301-20400)  • Աստերոիդների ցանկ  • Աստերոիդների ցանկ (20501-20600)


== Աղբյուր ==
«Discovery Circumstances: Numbered Minor Planets (20001)-(25000)»։ www.minorplanetcenter.net
Քսենյա Դուդկինա

Քսենյա Պավլովնա Դուդկինա (ռուս.՝ Ксения Павловна Дудкина, փետրվարի 25, 1995(1995-02-25), Օմսկ, Ռուսաստան), ռուս մարմնամարզուհի, 2012 թվականի օլիմպիական չեմպիոն գեղարվեստական մարմնամարզությունից խմբային բազմամարտում։


== Կենսագրություն ==
Քսենյա Դուդկինան ծնվել է 1995 թվականի փետրվարի 25-ին Օմսկում։ Սպորտով զբաղվել սկսել է Ելենա Արայսի մոտ։ Ընդգրկվել է Ռուսաստանի գեղարվեստական մարմնամարզության խմբային բազմամարտի հավաքականի կազմում։ 2010 թվականին դարձել է Սինգապուրում անցկացվող պատանեկան Օլիմպիական խաղերի չեմպիոն։ 2011 թվականին արժանացել է Ռուսաստանի սպորտի վաստակավոր վարպետի կոչման (ենթդրվում է, որ նա Ռուսաստանի ամենաերիտասարդ սպորտի վաստակավոր վարպետն է)։ 2012 թվականին Քսենյա Դուդկինան դարձել է Լոնդոնի Օլիմպիական խաղերի չեմպիոն գեղարվեստական մարմնամարզության խմբային բազմամարտից (հավաքականի կազմը՝ Ուլյանա Դոնսկովա, Անաստասիա Բլիզնյուկ, Ալինա Մակարենկո, Անաստասիա Նազարենկո, Կարոլինա Սևաստյանովա, Քսենյա Դուդկինա)։


== Պարգևներ ==
Բարեկամության շքանշան (13 օգոստոսի, 2012 թվական) – ֆիզիկական կուլտուրայի և սպորտի զարգացման գործում ունեցած մեծ ներդրման, 2012 թվականի 30-րդ Օլիմպիադայում Լոնդոնում (Մեծ Բրիտանիա) ցուցաբերած մարզական բարձր ձեռքբերումների համար,
Ռուսաստանի Դաշնության նախագահի պատվոգիր (19 հուլիսի, 2013 թվական) – 2013 թվականին Կազանում 27-րդ համաշխարհային ամառային Ունիվերսիադայում ցուցաբերած մարզական բարձր ձեռքբերումների համար։


== Ծանոթագրություններ ==


== Արտաքին հղումներ ==
Քսենյա Դուդկինայի էջը FIG կայքում
Քսենյա Դուդկինայի էջը Official London 2012 website կայքում
Канаева и Дудкина завоевали золото чемпионата Европы
У Канаевой появилась конкурентка?
В Омске прошла пресс-конференция с участием Евгении Канаевой и Ксении ДудкинойArchived 2013-09-23 at the Wayback Machine.
Աստերոիդների ցանկ (24501-24600)

Աստերոիդների ցանկ (24401-24500)  • Աստերոիդների ցանկ  • Աստերոիդների ցանկ (24601-24700)
 Աստերոիդների ցանկ (24401-24500)  • Աստերոիդների ցանկ  • Աստերոիդների ցանկ (24601-24700)


== Աղբյուր ==
«Discovery Circumstances: Numbered Minor Planets (20001)-(25000)»։ www.minorplanetcenter.net
Գացկո

Գացկո (բոս․՝ Gacko, սերբ.՝ Гацко / Gacko, խորվ.՝ Gacko), Բոսնիա և Հերցոգովինայի հարավ-արեւելքում գտնվող քաղաք։ Սերբիայի Հանրապետության Տրեբինե մարզի համանուն համայնքի վարչական կենտրոնն է։


== Աշխարհագրություն ==
Քաղաքը գտնվում է Չերնոգորիայից ոչ հեռու՝ Բյելաշնիցա լեռան ստորոտում։


== Բնաչություն ==
Ըստ 2013 թվականի մարդահամարի տվյալների՝ քաղաքի բնակչության թիվը կազմել է 5 784 մարդ, իսկ համայնքինը՝ 9 734 մարդ։
Քաղաքի բնակչության էթնիկ կազմը ըստ բնակչության մարդահամարների`


== Հայտնի մարդիկ ==
Ադմիր Ցատովիչ, ֆուտբոլիստ
Նեմանյա Սուպիչ, ֆուտբոլիստ
Սասա Ստարովիչ, վոլեյբոլիստ
Վուկասին Վիսնջևաց, ֆուտբոլային մարզիչ
Վուլե Ավդալովիչ, բասկետբոլիստ


== Ծանոթագրություններ ==
Պերոն (Էն)

Պերոն (ֆր.՝ Péron), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Կոլլոնժ կանտոնի կազմի մեջ։ Կոմունայի օկրուգը Ժեկսն է։
Կոմունայի կոդը՝ 01288։


== Աշխարհագրություն ==
Կոմունան Փարիզ քաղաքից գտնվում է 400 կմ հարավ-արևելք, դեպի հյուսիս-արևելք՝ Լիոն քաղաք, 100 կմ է և 55 կմ արևելք Բուրկ ան Բրեսից։


== Կլիմա ==
Կլիման Ցամաքային է ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 2143 մարդ։


== Տնտեսություն ==
2010 թվականին աշխատունակ տարիքի (15-64 տարեկան) ունեցող 1448 մարդկանցից 1179-ը տնտեսապես ակտիվ են եղել, 269-ը՝ պասիվ (ակտիվության ցուցանիշը` 81,4% է, 1999 թվականին՝ 78,1%)։ 1179 ակտիվ բնակիչներից աշխատել են 1108-ը (592 տղամարդ, 516 կին), գործազուրկ է եղել 71 մարդ (33 տղամարդ և 38 կին)։ 269 պասիվներից 109 հոգի եղել են աշակերտ կամ ուսանող, 52-ը՝ թոշակառու, 108 պասիվ են եղել այլ պատճառներով։


== Արտաքին հղումներ ==
«Перон» (ֆրանսերեն)։ Ֆրանսիայի վիճակագրության և տնտեսագիտության ազգային ինստիտուտ։ Վերցված է 2014-04-08 
«Перон» (ֆրանսերեն)։ cassini.ehess.fr։ Վերցված է 2014-04-08 


== Ծանոթագրություններ ==
Երիստան

Երիստան, Էրիստան, լեռնագագաթ Հայաստանի Սյունիքի մարզում, Սյունիքի բարձրավանդակում, Սիսիանի հարթավայրում։


== Ծանոթագրություններ ==
Կապույտ և արծաթագույն նոկտյուրն: Չելսի

«Կապույտ և արծաթագույն նոկտյուրն Չելսի», ամերիկացի նկարիչ Ջեյմս Էբբոտ Մաք-Նեյլ Ուիսթլերի նկար՝ ստեղծված 1871 թվականին։ Սա լոնդոնյան «նոկտյուրնների» առաջին աշխատանքներից է։


== Նկարագրություն ==
Աշխատանքը ստեղծվել է արևելյան մշակույթի ազդեցությամբ։ Իր ստեղծագործություններում Ուիսթլերը ձգտել է փոխանցել գիշերային Թեմզայի խորհրդավորության և գեղեցկության զգացողությունը։ Ֆրեդերիկ Լեյլանդն առաջինն էր, որը Ուիսթլերի՝ լուսնի լույսով ողողված տեսարաններն անվանեց «նոկտյուրն», քանի որ նկարաշարը ոչ թե խորհրդանշում էր սոսկ գիշերային տեսարան, այլ ասոցացվում էր երաժշտության հետ։ Ուիսթլերն ընդունում էր նկարների այսօրինակ բնութագրումը։
Բատտերսից բացվում է տեսարան դեպի Չելսի, իսկ հորիզոնում կարելի է նշմարել հին եկեղեցու գմբեթի ուրվագիծը։ Առաջին պլանում նեղլիկ լաստանավը և ձկնորսի մարմինը պատկերվել են նվազագույն դետալներով, իսկ ճապոնական արվեստի ազդեցությունը արտահայտվել է սահմանափակ գունապնակով, նուրբ գծերով և թիթեռների ինքնատիպ պատկերներով։
Նկարը «Մանուշակագույն և կանաչ վարիացիաների» հետ ցուցադրվել է Դադլիի պատկերասրահում՝ 1871 թվականի նոյեմբերին։
«Թայմսի» քննադատը բացառիկ գնահատական է տվել Ուիսթլերի նոկտյուրններին՝ արտահայտվելով այսպես.


== Ծանոթագրություններ ==


== Արտաքին հղումներ ==
Կապույտ և արծաթագույն նոկտյուրն Չելսի
Մանուշակագույն և կանաչ վարիացիաներ
Օրտոլիկ (գետ)

Օրտոլիկ (ռուս.՝ Ортолык), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Ջենիշկե-Տալ գետից 11 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100312115100005469
Հիդրոլոգիական ուսումնասիրությունների կոդը - 115100546
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սզնի կեղծ տարատերև

Սզնի կեղծ տարատերև (լատ.՝ Cedrus pseudoheterophylla), Վարդազգիներ ընտանիքի, Սզնի ցեղի բույս։


== Նկարագրություն ==
Տերևաթափ թուփ կամ ծառ է՝ 1.5֊3 մ բարձրությամբ։ Տերևները ներքևի կողմից մոմաշերտ ունեն, նկատելիորեն ավելի բաց գույնի են, քան վերևի կողմից։ Տերևների
բաժինները լայն են, միայն վերևի մասում ատամնաեզր են կամ ամբողջաեզր, մերկ կամ ցրված մազմզուկապատ, 3֊5-աբլթակ։ Կեղևը սկզբում բալակարմիր է, ավելի ուշ՝ մոխրավուն։ Ընձյուղները մերկ են։ Ծաղկաբույլերը փոքր են, հիպանթիումը մերկ է կամ մազմզուկապատ։ Պտուղները դարչնակարմրավուն


== Տարածվածություն ==
Տարածված է Կովկասում, Իրանում, Քուրդիստանում։ Մեր հանրապետության տարածքում հանդիպում է Վայքում, Արարատյան դաշտի նախալեռնային գոտում, Զանգեզուրում, Մեղրիում, որտեղ աճում է խիտ թփուտներում, քարքարոտ
լեռնալանջերում։


== Կիրառություն ==
Էկոլոգիական խումբը՝ IX: Մշակության հավանական շրջանները՝ 7֊14, 17֊32:


== Ծանոթագրություններ ==
Իլմաստե

Իլմաստե (էստ․՝ Ilmaste), գյուղ Էստոնիայի Իդա-Վիրումաա նահանգի Սոնդա շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վերելք (ամսագիր, Երևան)

Անվան այլ կիրառումների համար տե՛ս՝ Վերելք (այլ կիրառումներ)«Վերելք», խորհրդային շրջանի գրական-գեղարվեստական, գիտական-հասարակական պատկերազարդ հանրամատչելի ամսագիր, գրական հանդես։ Հանդիսացել է Հայաստանի գրողների միության օրգանը։ Լույս է տեսել 1933-1934 թվականներին, Երևանում (ընդամենը 7 համար)։ Պատասխանատու խմբագիր Ե․ Չուբար։ Ունեցել է «Գեղարվեստական», «Տնտեսական կյանք», «Կյանք և գեղարվեստ», «Գրախոսություն» և այլ բաժիններ։ 
Տպագրել է Ստեփան Զորյանի, Դերենիկ Դեմիրճյանի, Եղիշե Չարենցի և այլոց ստեղծագործությունները։ Անդրադարձել է հանրապետության տնտեսական շինարարությանը, զետեղել հակակրոնական բնույթի նյութեր ու զրույցներ, գիտության, տեխնիկայի նորություններին նվիրված համառոտ հաղորդումներ։
Սքարլեթ Բիրն

Սքարլեթ Բիրն  (անգլ.՝ Scarlett Byrne, հոկտեմբերի 6, 1990(1990-10-06), Համմերսմիթ, Համերսմիթ և Ֆուլեմ, Մեծ Լոնդոն, Անգլիա, Միացյալ Թագավորություն), անգլիացի դերասանուհի, առավել հայտնի է Պենսի Պարկինսոնի դերով «Հարի Փոթերը և խառնածին արքայազնը», «Հարի Փոթերը և Մահվան պարգևները. մաս 1» և «Հարի Փոթերը և Մահվան պարգևները. մաս 2» ֆիլմերում։


== Կենսագրություն ==
Սքարլեթ Հաննա Բիրնը ծնվել է 1990 թվականի հոկտեմբերի 6-ին Համմերսմիթում։
Իր առաջին քայլերը կինոարվեստում կատարել է 2005 թվականին։ Մասնակցել է լսումների Հարի Փոթեր ֆիլմում Պոլումնա Լավգուդի դերի համար, բայց արդյունքում ստացել է Պենսի Պարկինսոնի դերը վերջին երեք եզրափակիչ սերիաների համար։ 2014 թվականին նկարահանվել է հեռուստասերիալում, որը կոչվում է «Փլվող երկինքներ»։ 2015 թվականից կատարել է Նորայի դերը «Վամպիրի օրագրերը» հեռուստասերիալում։


== Անձնական կյանք ==
2015 թվականի օգոստոսի սկզբին հայտարարվել է Սքարլեթի և «Playboy» ամսագրի գլխավոր խմբագիր Հյու Հեֆների կրտսեր որդու՝ Կուպեր Հեֆների նշանադրության մասին։


== Ֆիլմագրություն ==


== Ծանոթագրություններ ==


== Արտաքին հղումներ ==
Սքարլեթ Բիրն Internet Movie Database կայքում
Սքարլեթ Բիրն Թվիթթերում
Սքարլեթ Բիրն Ինստագրամում
Այգեկութ

Այգեկութ, այգեքաղ, խաղողի բերքահավաք։ Ժամկետը որոշվում է խաղողի միջին նմուշների պարբերական վերլուծությունների հիման վրա։ Ժամանակից շուտ կամ ուշ այգեկութը իջեցնում է բերքի որակը (ցածր շաքարայնություն, վնասվածքներ վաղ աշնանային ցրտահարություններից, փտում անձրևներից)։
Հասուն խաղողի ողկույզները կտրում են դանակով կամ մկրատով, դասավորում արկղերում (10- 12 կգ) և ուղարկում նախնական վերամշակման կետեր։ Սեղանի խաղողի սորտերը հավաքում են լրիվ հասունության ժամանակ, չոր եղանակին, ողկույզները կտրում են՝ չդիպչելով պտուղներին, պահպանելով դիմացկունությունը բարձրացնող մոմային փառը։ Այգեկութից առաջ նախապատրաստում են մառանները, համապատասխան գույքը, ախտահանում տակառները, շենքերը, գործիքները և մեքենաները, ապահովում տարան, փոխադրամիջոցները։


== Սովորույթներ ==
Դեռևս հին ժամանակներից այգեկութը հայերի համար եղել է ուրախության, խնդության տոն։ Այգեկութ սկսելու հանդիսավոր արարողությունը հեթանոսական ժամանակներում կապված է եղել Նավասարդի տոնակատարության հետ (օգոստոսի կեսերին)։ Մինչև տոնակատարության օրը չէր կարելի խաղող ուտել։ Այս սովորությունը հայ ժողովրդի մեջ պահպանվել է նաև քրիստոնեությունն ընդունելուց հետո։ Այս սովորության նպատակն էր թերհաս խաղող չքաղելն ու չօգտագործելը։


== Մինչև 20-րդ դարի սկիզբ ==
Ընդհուպ մինչև 20-րդ դարի սկիզբը Գողթնում, Արարատյան դաշտում և այլ վայրերում այգեկութի առաջին օրը հրավիրում էին ազգականների և բարեկամների, այգում կազմակերպում էին ճաշկերույթ, երգում էին ուրախ երգեր։
Այգեկութը սկսում էին բարեմաղթանքներով։ Հավաքած խաղողը տեղափոխում էին հնձան, որը գտնվում էր այգու մի անկյունում։ Հրավիրված տղամարդկանցից մեկը բոբիկ ոտքերով տրորում էր խաղողը, հյութը հոսում էր շրջանաձև, փոքր ավազանի մեջ, որտեղից լցնում էին տկերը և տեղափոխում տուն, լցնում մառանում տեղավորված կարասները։
Խաղողի մի մասն էլ կողովներով փոխադրում էին կախանի համար։ Այգեկութը պատկերվել է հայ միջնադարյան շատ հուշարձանների քանդակներում (Դվին 5-րդ դար, Աղթամարի վանք, 20-րդ դար և այլն)։
Օսուգա (գյուղ, Ռժևսկի շրջան)

Օսուգա (ռուս.՝ Осуга), գյուղ Ռուսաստանի Տվերի մարզի Ռժևսկի շրջանի կազմում։ Մտնում է «Մեդվեդևո» գյուղական բնակավայրի կազմի մեջ։
Բնակչությունը 1997 թվականին գրանցված տվյալներով կազմել է 252 մարդ։


== Աշխարհագրություն ==
Գյուղը գտնվում է Ռժև - Վյազմա երկաթուղային գծի վրա, Ռժևից 25 կիլոմետր հարավ և Սիչևկայից 20 կիլոմետր հյուսիս։ Օսուգա գետը հոսում է գյուղից 2 կիլոմետր դեպի հարավ, արևմուտք և արևելք՝ այս վայրում կազմելով Տվերի և Սմոլենսկի շրջանների սահմանը։


== Տեղանունը ==
Գյուղը և կայանը կոչվում են տեղի Օսուգա գետի անունով։


== Պատմություն ==
1942 թվականին Օսուգայի շրջանում ծանր մարտեր են ընթացել։
Շկոլնայա փողոցում կարելի է տեսնել կալվածատեր Լոտովների կալվածքը։ Նախահեղափոխական երկհարկանի բնակելի շենքն ավերվել է նացիստական օկուպացիայի ժամանակ։


== Վարչատարածքային պատկանելություն ==
19-րդ դարում՝ մինչև 1928 թվականը, Օսուգա գյուղը պատկանել է Զուբցովսկի շրջանի Արտեմովսկի վոլոստին։ 1919-1925 թվականներին Օսուգան եղել է Ռժևսկի շրջանի Արտեմովսկի վոլոստի կենտրոնը։


== Ենթակառուցվածք ==
Օսուգա գյուղական շրջանի վարչակազմի մեջ մտնում են Օսուգայի ՖԷԿ-ի սպորտային դահլիճը, Օսուգի Տեղագիտական թանգարանը, գրադարանը, էլեկտրական ենթակայանը, երկաթուղային կայարանը, կիսատ միջնակարգ դպրոցը, մանկապարտեզը, մշակութային կենտրոնը, բուժկետը (ֆելդշեր և մանկաբարձություն),  փոստային բաժանմունք, խանութ։


== Տրանսպորտ ==
Գյուղում գործում է ճանապարհային և երկաթուղային տրանսպորտը։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(9714) 1975 LF1

(9714) 1975 LF1, աստերոիդ աստերոիդների հիմնական գոտում։ Հայտնաբերվել է 1975 թվականի հունիսի 1-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 3,107569 ա. մ., առավելագույնը մոտենում է 2,9325 ա. մ. հեռավորության վրա և հեռանում 3,2826 ա. մ.։ Արեգակի շուրջ մեկ ամբողջական պտույտ է կատարում 2000,92 երկրային օրվա ընթացքում, իր ուղեծրով շարժվելով միջինում 0,179917 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9714) 1975 LF1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կովալյովկա (գյուղ, Նովոուկրաինկայի շրջան)

Անվան այլ կիրառումների համար տե՛ս՝ ԿովալյովկաԿովալյովկա (ուկրաիներեն՝ Ковалівка), գյուղ Ուկրաինայի Կիրովոգրադի մարզի Նովոուկրաինկայի շրջանում։
2001 թվականի տվյալներով Կովալյովկա գյուղում բնակվում էր 84 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օսկինո (այլ կիրառումներ)

Օսկինո, կարող է վերաբերել՝

Օսկինո - գյուղ Ռուսաստանի Ուլյանովսկի մարզի Ինզենսկի շրջանի կազմում։
Օսկինո - գյուղ Ռուսաստանի Տոմսկի մարզի Շեգարսկի շրջանի կազմում։
Հրայր Արամյան

Հրայր Բախշոյի Արամյան (ծնվ. 16 սեպտեմբերի 1962 թ., Վրացական ԽՍՀ), ՀՀ պետական գործիչ, 2001-2014 թթ. ՀՀ Տնտեսական մրցակցության պաշտպանության պետական հանձնաժողովի անդամ։


== Կրթություն ==
1979-1983 թթ. - սովորել և ավարտել է Երևանի ժողովրդական տնտեսության ինստիտուտի պլանատնտեսագիտական ֆակուլտետի արդյունաբերության պլանավորման բաժինը՝ տնտեսագետի որակավորմամբ։
1985-1989 թթ. - սովորել և ավարտել է ՀԽՍՀ Պետպլանի տնտեսագիտության և պլանավորման գիտահետազոտական ինստիտուտի ասպիրանտուրան։ 4 գիտական հոդվածների հեղինակ։
Արտերկրում մասնակցել է 9 ուսումնական ծրագրի։


== Աշխատանքային գործունեություն ==
1987-1990 թթ. - ՀԽՍՀ Պետպլանի տնտեսագիտության և պլանավորման գիտահետազոտական ինստիտուտի գիտական աշխատող։
1990-1995 թթ. - ՀՀ էկոնոմիկայի պետական կոմիտեի, ապա ՀՀ Էկոնոմիկայի նախարարության միջպետական տնտեսական համագործակցության բաժնի գլխավոր մասնագետ։
1995-1996 թթ. - ՀՀ Էկոնոմիկայի նախարարության արտաքին առևտրի բաժնի պետի տեղակալ։
1996-1997 թթ. - ՀՀ Էկոնոմիկայի նախարարության միջպետական տնտեսական համագործակցության բաժնի պետ։
1997-2001 թթ. - ՀՀ արդյունաբերության և առևտրի նախարարության արտաքին տնտեսական քաղաքականության վարչության պետ, ապա՝ արտաքին տնտեսական կապերի և համագործակցության գլխավոր վարչության պետ։
2001 թ. ՀՀ Նախագահի հրամանագրով նշանակվել է ՀՀ Տնտեսական մրցակցության պաշտպանության պետական հանձնաժողովի անդամ՝ երեք տարի ժամկետով։
2003 թ. ՀՀ Նախագահի հրամանագրով վերանշանակվել է ՀՀ Տնտեսական մրցակցության պաշտպանության պետական հանձնաժողովի անդամ՝ հինգ տարի ժամկետով։
2009 թ. հունվարի 14-ին ՀՀ Նախագահի հրամանագրով վերանշանակվել է ՀՀ Տնտեսական մրցակցության պաշտպանության պետական հանձնաժողովի անդամ՝ հինգ տարի ժամկետով։՝ պաշտոնավարելով մինչև 2014 թ. հունվար։
Եղել է ԱՊՀ Հակամենաշնորհային քաղաքականության միջպետական խորհրդի գովազդի կոորդինացիոն խորհրդի անդամ։Ամուսնացած է, ունի երկու զավակ։


== Ծանոթագրություններ ==
Զագորսկոե (այլ կիրառումներ)

Զագորսկոե, կարող է վերաբերել՝

Զագորսկոե - գյուղ Ռուսաստանի Բաշկորտոստան հանրապետության Իգլինսկի շրջանի կազմում
Զագորսկոե - գյուղ Ուկրաինայի Սումիի մարզի Սումիի քաղաքային խորհուրդում
(21717) Պանգ

(21717) Պանգ, աստերոիդ աստերոիդների հիմնական գոտում։ Այս աստերոիդը հայտնաբերվել է 1999 թվականի սեպտեմբերի 9-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(21717) Պանգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հունաստանի ազգային պարկերի ցանկ

Հունաստանի տարածքը խիստ մասնատված է։ Ունի մեծ թվով էկոհամակարգեր։ Հունաստանի ամբողջ ափամերձ հատվածի գրեթե 5% -ը զբաղեցնում են էկոլոգիապես մաքուր ջրային տարածքներ։ Ընդհանուր բնակչության երկու երրորդը ապրում է ափից 2 կմ հեռավորության վրա, որտեղ գտնվում են երկրի խոշորագույն քաղաքները։ Նաև զբոսաշրջիկների մեծ հոսք է նկատվում դեպի Հունաստանի առափնյա շրջաններ։ Այս ամենը հսկայական ծանրություն է տարածաշրջանի էկոհամակարգերի վրա, և բնապահպանական հաշվեկշիռը պաշտպանելու համար ստեղծվել են պահպանվող տարածքներ՝ անտառներ և արգելավայրեր։


== Ազգային պարկեր ==
Հունաստանում հաշվվում է 10 տարածք, որ ըստ Բնության պահպանության միջազգային միության չափանիշների համապատասխանում է ազգային պարկի (հուն․՝ Εθνικός δρυμός) կարգավիճակին։


== Ազգային ծովային պարկեր ==
Երկու պարկ ունեն ազգային ծովային պարկի կարգավիճակ (հուն․՝ Εθνικό Θαλάσσιο Πάρκο)։ Բնության պահպանության միջազգային միության չափանիշների համաձայն` նրանք համապատասխանում են IV կատեգորիային՝ արգելավայր, բնակության վայրերի և տեսակների պահպանության ակտիվ կառավարության միջոցով։


== Այլ ազգային պարկեր ==
Բացի այդ, Հունաստանի մի քանի այլ պահպանվող տարածքներ կոչվում են ազգային պարկեր (հուն․՝ Εθνικός πάρκα), սակայն պաշտանությունը և կառավարման ռեժիմը համապատասխանում է հատուկ պահպանվող տարածքների այլ կատեգորիաների՝ համաձայն Բնության պահպանության միջազգային միության։


== Ծանոթագրություններ ==
Ժողովածու (737)

Ժողովածու (737), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 737 թվի տակ։ Ձեռագիրը գրվել է 1680, 1711, 1717, 1719 թվականներին Տեր Աբրահամ, Սարգիս եպիսկոպոս և Գրիգոր Բաղիշեցի գրիչների կողմից, Բաղեշում։ Գրված է թղթի վրա, որը ունի 15,4 x 10,4 չափս։ Ձեռագիրը կազմված է 248 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդով, աստառը՝ կարմիր մետաքս։ Հիշատակարաններ գրչի՝ 7բ (1680), 186ա (1711), 192բ, 248ա (1717), 22բ, 45ա, 181բ (1719)։


== Բովանդակություն ==
Դեղագիրք։
Ցուցակ գրոցն Աբրահամ աբղյ-ի։
Պատմութիւն Փարէզ քաղաքի։
Խօսք և խորհուրդք 12-րդ միայնակեցացն։
Վկայական գաւազանի Գր․ Բաղիշեցւոյ (1660 թվական)։
Թուղթ երկնառաք։
Բանք իմաստնոց։
Զրոյց յաղագս Մուրատ Կարկառեցւոյ։
Հարցմունք Բարսղի և պատասխանիք Գր․ Նիւսացւոյ։
Քարոզք (Յակ․ Ղրիմեցի, Առ․ Սիւնեցի, Գր․ Տաթևացի, անանունք)։
Վարդ․ Այգեկցւոյ առակք։
Ներս․ Շնորհալւոյ Հանելուկք։
Գր․ Նիւսացւոյ Վասն երակ առնելոյ։
Վկայութիւնք ի ս․ Գրոց։
Ի Սահմանաց լուծմանց հաւաքեալ բան ի Տէր Աբրահամէ։
Մովսիսի եպս-ի Տաղ Անի քաղաքին։
Տաղ քրդերէն` Դնէ խանմանայ։
Ի Գրոց Մոլութեանց Պետր․ Արադոնացւոյ։
Եպիսփանու Յաղագս ականց։
Տէր Աւէտիսի Ուղերձ առ Տէր Գրիգորիս։
Տապանագիրք Յակոբայ կթղ-ի (1680), Բարսդի Աղբակեցւոյ (1615), Մովսիսի կթղ-ի (1633)։
Տաղք (Գրիգորիս, Վարդ․ Բաղիշեցի, Գր․ Բաղիշեցի, Գրիգոր վրդ․ Առաքել, անանունք)։
Քաղուածք ի բանից Բարսղի Կեսարացւոյ և Գր․ Նիւսացւոյ։
Մեկնութիւն տեսլեանն Եզեկիէյի։
Յաղագս խնդրոյ ընթերցուածին։
Վասն օրինաց։
Օրինակ կուսութեան։
Խրատ վերացման խաչափայտին։
Մարտիրոսի վրդ-ի Կարգ և թիւ թագաւորաց հայոց (չափ․)։
Յաղագս որպիսութեան Սաղմոսին։
Յովհ․ Ախթամարցւոյ (Թութունչի) Պատմութիւն երկրին Հապաշստանայ։
Սարգսի Շնորհարոյ Ներբող առաքելոց։
Յովհ․ Գաոնեցւոյ Խրատք կրօնաւորաց։
Յովսէփայ Փլաբիոսի Բան վասն Քրիստոսի։
Դեղագիրք։
Ախտարականք։
Վարդանայ վրդ-ի Ցուցակ դրևանց Ամիրդոլու վանից։
Կերպ թանաք պարաստելոյ։
Նախերգանք քարոզից։
Մանունք։


== Ծանոթագրություններ ==
Գորոժանովկա

Գորոժանովկա (ուկրաիներեն՝ Горожанівка), գյուղ Ուկրաինայի Խարկովի մարզի Շևչենկոյի շրջանում։ Հիմնադրվել է 1820 թվականին։
2001 թվականի տվյալներով Գորոժանովկա գյուղում բնակվում էր 83 մարդ։ Բնակավայրը զբաղեցնում է 0,77 կմ² տարածք։ Բնակչության խտությունը կազմում էր 107,79 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միսիրյովո

Միսիրյովո (ռուս.՝ Мисирёво), գյուղ Ռուսաստանի Մոսկվայի մարզի Կլինսկի շրջանի կազմում։
Բնակչությունը վերջին գրանցված տվյալներով կազմում էր 200 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ինչու ես քրիստոնյա չեմ

«Ինչու ես քրիստոնյա» (անգլ.՝ Why I Am Not a Christian), բրիտանացի փիլիսոփա Բերտրան Ռասելի էսսեն, գրված 1927 թվականի մարտի 6-ին Բաթերսիի քաղաքապետարանի շենքում Ազգային աշխարհիկ հասարակության Հարավլոնդոնյան ստորաբաժանմունքի նախաձեռնությամբ կազմակերպված դասախոսության հիման վրա։ Նյու Յորքի հանրային գրադարանը ընդգրկել է էսսեն 20-րդ դարի ամենաազդեցիկ գրքերի շարքի մեջ։


== Ծանոթագրություններ ==


== Արտաքին հղումներ ==
Բերտրան Ռասսել - «Ինչու ես քրիստոնյա չեմ» Մաս Ա (հոդված)
Բերտրան Ռասսել - «Ինչու ես քրիստոնյա չեմ» Մաս Բ (հոդված)
Էսսեյի տեքստը(անգլ.)
Սերգեևսկի գյուղական խորհուրդ (Բելոպոլսկի շրջան)

Սերգեևսկի գյուղական խորհուրդ  (ուկրաիներեն՝ Сергіївська сільська рада), Ուկրաինայի Սումիի մարզի Բելոպոլսկի շրջանում։
2001 թվականի տվյալներով Սերգեևսկի գյուղական խորհրդում բնակվում էր 459 մարդ։ Խորհրդում կա 4 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Իսրայելի կառավարության իրավական խորհրդական

Իսրայելի կառավարության իրավական խորհրդական, ԻԽ (եբրայերեն՝ היועץ המשפטי לממשלה‎, Հա-Յոեց Հա-Միշպատի Լա-Մեմշալա, բառացի՝ Կառավարության իրավական խորհրդական), Իսրայելում գործադիր իշխանության իրավական համակարգը և պետության անունից դատական հետապնդումը գլխավորող պաշտոնյա։ Իրավական խորհրդականը մատուցում է Իսրայելի կառավարությանը իրավական հարցերով խորհրդատվական ծառայություններ, ներկայացնում է պետական մարմինները դատարաններում, ինչպես նաև իրավական հուշագրերի պատրաստման հարցերով խորհրդատվություն է մատուցում Կառավարությանը ընդհանրապես և Արդարադատության նախարարությանը մասնավորապես (նմանապես իրավական խորհրդականը ուսումնասիրում և խորհրդատվություն է իրականացնում Քնեսեթի անդամների մասնավոր օրենսդրական նախաձեռնությունների նկատատմբմ)։
Բացի այդ, իրավական խորհրդականը պատասխանատու է իրավունքի գերակայության համար, ինչպես նաև նա պարտավոր է պաշտպանել հանրային շահերը պետական մարմինների կողմից հնարավոր վնասներից։ Դա անկախ նշանակովի պաշտոն է, իսրայելական ժողովրդավարության կարևորագույն և ամենաազդեցիկ պաշտոններից մեկը, ինչպես նաև Իսրայելի իրավական համակարգի կենտրոնական ինստիտուտը։ Ընդհանուր իրավունքի ավանդույթի համաձայն , Իրավական խորհրդականի պարտավորությունները կոդիֆիկացված չեն և տարիներ շարունակ բխում են նախադեպերից և ավանդույթներից։


== Ծանոթագրություններ ==


== Գրականություն ==
Zilber, Dina. In The Name of The Law. Kinneret, Zmora Bitan, Dvir. 2012 (եբրայերեն)


== Արտաքին հղումներ ==
Attorney General on the Israeli Ministry of Justice website
Gad Barzilai and David Nachmias, The Attorney General: Authority and Responsibility. Israel Democratic Institute 1997.
Aviad Bakshi: Legal advisers and the government: analysis and recommendations
Shaked: "A-G has no veto over what is legal" on the Jerusalem Post website
KPF conference on AG and the government
Գլեն Կամարա

Գլեն Կամարա (ֆիններեն՝ Glen Kamara, հոկտեմբերի 28, 1995(1995-10-28), Տամպերե, Ֆինլանդիա), ֆինլանդացի ֆուտբոլիստ, շոտլանդական «Դանդի» ֆուտբոլային ակումբի և Ֆինլանդիայի ազգային հավաքականի կիսապաշտպանն է։


== Ակումբային կարիերա ==

Կամարան անգլիական Արսենալի սանն է։ Արսենալի հիմնական կազմում իր առաջին խաղն անցկացրել է 2015 թ․ հոկտեմբերի 27-ին, երբ թիմը գավաթային խաղ էր անցկացնում «Շեֆֆիլդ Ուենսդեյ» ակումբի հետ։ 2016 թ․ ֆուտբոլիստը վարձավճարով տեղափոխվում է «Սաութենդ Յունայթեդ»։ Անգլիայի առաջին լիգայում իր առաջին հանդիպումն անցկացնում է փետրվարի 6-ին, երբ թիմը մրցում էր «Կոլչեստր Յունայթեդ» ակումբի հետ։
2016 թ․ ամռանը Կամարան վարձավճարով տեղափոխվում է «Կոլչեստր Յունայթեդ»։ Անգլիայի երկրորդ լիգայում իր առաջին խաղն անցկացնում է սեպտեմբերի 10-ին, երբ թիմը մրցում էր «Բլեքփուլ» ակումբի հետ։
2017 թ․ ամռանը Կամարան տեղափոխվում է շոտլանդական «Դանդի»։ Դանդիի հետ կնքվում է 2 տարվա պայմանագիր։ Շոտլանդիայի առաջնությունում իր առաջին խաղն անցկացնում է օգոստոսի 5-ին, երբ թիմը մրցում էր «Ռոսս Քաունթի» ակումբի հետ։


== Ազգային հավաքականի կազմում ==
Ֆինլանդիայի ազգային հավաքականի կազմում իր առաջին խաղն անցկացրել է 2017 թ․ նոյեմբերի 9-ին, երբ թիմն ընկերական խաղ էր անցկացնում Էստոնիայի ազգային հավաքականի հետ։


== Ծանոթագրություններ ==


== Հղումներ ==
Կամարան soccerway.com կայքում
Կամարան sports.ru կայքում
Գուստավ Շեֆեր

Գուստավ Կլաուս Վոլֆգանգ Շեֆեր (գերմ.՝ Gustav Klaus Wolfgang Schäfer, 8 սեպտեմբերի 1988, Մագդեբուրգ) — թմբկահար, Տոկիա հոթել խմբի անդամ։

Ծնվել և մեծացել է Մագդեբուրգ քաղաքում։ 5 տարեկանից զբաղվել է երաժշտությամբ։

«Առաջ հայրս Ֆիլ Քոլինզի, Էրիք Կլեպտոնի և այլոց ձայնագրություններն ուներ։ Ես նստում էի սեղանի տակ և հարվածում էի նրանց տակտին համաձայն, մինչ հայրս նրանց երգերն էր լսում»Գեորգ Լիստինգի հետ միասին նա հանդիպեց Կաուլից երկվորյակներին։  Հետագայում նրանք միասին ստեղծեցին Tokio Hotel փոփ-ռոք խումբը։


== Հետաքրքիր փաստեր ==
Գուստավ Շեֆերն ունի ավագ քույր՝ Ֆրանցիսկան, ով իրենից մեծ է 8 տարով ։
Երաժշտի հիմնական հոբբիներն են երաժշտությունը և խորովածը/խոհարարությունը ։
Սիրված խմբերը՝ Metallica, Slipknot:
2009 թվականի հուլիսի 15- ին Գուստավին ծեծի են ենթարկել գերմանական գիշերային ակումբում, որի արդյունքում վերքերին 36 կար դրվել։
Նա 6 դաջվածք ունի՝ թևեր մեջքին, աստղային անձրև աջ ձեռքին, խարիսխ աջ ձեռքին, իր դստեր ծննդյան տարեթիվով վարդ աջ ձեռքին, երգի տեկստ և գանգեր աջ ոտքին։
2016 թվականին, մայիսի 24-ին Գուստավը հայր է դարձել։ Նա աղջիկ ունեցավ։ Երաժիշտը չի հրապարակում երեխայի անունն և որևէ պատկեր։


== Ծանոթագրություններ ==


== Արտաքին հղումներ ==
Գուստավը Tokio hotel խմբի ռուսական կայքում
Վանի (Շուախևի շրջան)

Վանի (վրաց.՝ ვანი), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 85 մարդ։


== Ծանոթագրություններ ==
Սևանդալու

Սևանդալու, գյուղ Արևմտյան Հայաստանում, Էրզրումի վիլայեթի Այնթապի գավառակում։ Գտնվում էր գավառակի ծայր հարավում, որի պատճառով երբեմն գյուղն ընդգրկել են Մանազկերտի գավառակի կազմում։


== Բնակչություն ==
XX դարի սկզբին ուներ 28 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ցյոշինգեն

Ցյոշինգեն  (գերմ.՝  Zöschingen), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Դանուբի Դիլինգենի շրջանի կազմում։ Բնակչությունը կազմում է 770 մարդ (ըստ 2010 թվականի դեկտեմբերի 31-ի)։ Տարածքը կազմում է 14.60 կմ²։ Պաշտոնական կոդ՝ 09 7 73 187։


== Ծանոթագրություններ ==


== Արտաքին հղումներ ==
Պաշտոնական էջ
Ռոկա Սան Կաշանո

Ռոկա Սան Կաշանո (իտալերեն՝ Rocca San Casciano), կոմունա Իտալիայում, գտնվում է Էմիլիա Ռոմանիա մարզի Ֆորլի Չեզանա գավառում։
Բնակչությունը՝ 2115 մարդ։ Բնակչության միջին խտությունը՝ 42 մարդ/կմ²։ Զբաղեցնում է 50 կմ² տարածք։ Փոստային ինդեքս՝ 47017։ Հեռախոսային կոդը՝ +39 0543։
Քաղաքի հովանավոր սուրբը համարվում է սան Կաշանոն։ Տոնը միշտ նշում են օգոստոսի 13-ին։


== Ժողովրդագրություն ==
Բնակչության աճը


== Ծանոթագրություններ ==
Նովոպավլովկա (գյուղ, Կոնստանտինովսկի շրջան)

Անվան այլ կիրառումների համար տե՛ս՝ ՆովոպավլովկաՆովոպավլովկա (ուկրաիներեն՝ Новопавлівка), գյուղ Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Նովոպավլովկա գյուղում բնակվում էր 36 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(4791) Իֆիդամաս

(4791) Իֆիդամաս (անգլ.՝ Iphidamas), աստերոիդ Յուպիտերի տրոյացիներից։ Հայտնաբերվել է 1988 թվականի օգոստոսի 14-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 5,169031 ա. մ., առավելագույնը մոտենում է 4,9245 ա. մ. հեռավորության վրա և հեռանում 5,4136 ա. մ.։ Արեգակի շուրջ մեկ ամբողջական պտույտ է կատարում 4292,52 երկրային օրվա ընթացքում, իր ուղեծրով շարժվելով միջինում 0,083867 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 25,96° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4791) Իֆիդամաս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աբուլյաիսովո

Աբուլյաիսովո (ռուս.՝ Абуляисово, բաշկիրերեն՝ Әбүләйес բաշկիրերեն՝ Әбүләис), գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 427 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մաթեոսի խաչքար (Մայր Աթոռ)

Մաթեոսի խաչքար, գտնվում է Հայաստանի Արմավիրի մարզի Վաղարշապատ քաղաքի կենտրոնում գտնվող Մայր Աթոռի արևելյան կողմում՝ Գևորգյան հոգևոր ճեմարանի և Գրիգոր Լուսավորչի դարպասի հարևանությամբ՝ քանդակազարդ երեսով դեպի հարավ, ձախից իններորդը։


== Տեղադրություն ==
Մայր Աթոռի արևելյան կողմում՝ Գևորգյան հոգևոր ճեմարանի և Գրիգոր Լուսավորչի դարպասի հարևանությամբ՝ քանդակազարդ երեսով դեպի հարավ, ձախից իններորդը։ Կանգնեցված է եղել Վայոց ձորի մարզի Վերնաշեն գյուղից մոտ 7 կմ հարավարևելյան հատվածում գտնվող Թանահատի վանքում։


== Խաչքարի նկարագրություն ==
Կանգնեցված է բազալտե պատվանդանին։ Գեղաքանդակ։ Քիվի տակ և խաչքարի ստորին մասում երեքական խաչքանդակներ։


== Վիմական արձանագրություն ==
Խաչքարի քիվին 1 տող վիմական արձանագրություն.

ՍԲ ԽԱՉՍ ԲԱՐԷԽԱՒՍ ՏՐ Մ[Ա]ԹԵՈՍԻՆՀամաձայն արձանագրության՝ խաչքարը կանգնեցվել է ի հիշատակ Մաթեոսին։


== Այլ տեղեկատվություն ==
Համաձայն խաչքարի ետնամասում դրված ցուցանակի գրության՝ այն ծագումով Գլաձորից է և կերտվել է 1296 թվականին, ինչն այն քան էլ չի համապատասխանում խաչքարի քանդակային մոտիվներին։ Հավանաբար այլ ցուցանակ է փակցվել։


== Տես նաև ==
Էջմիածնի Մայր Տաճար
Դեղոյնի խաչքար (Մայր Աթոռ)


== Ծանոթագրություններ ==
Գորբովո (այլ կիրառումներ)

Գորբովո, կարող է վերաբերել՝

Գորբովո - գյուղ Ռուսաստանի Նովգորոդի մարզի Օկուլովսկի շրջանի կազմում։
Գորբովո - գյուղ Ռուսաստանի Սմոլենսկի մարզի Գլինկովսկի շրջանի կազմում։
Գորբովո - գյուղ Ռուսաստանի Սմոլենսկի մարզի Կրասնինսկի շրջանի կազմում։
Գորբովո - գյուղ Ուկրաինայի Ժիտոմիրի մարզի Եմելչևի շրջանում։
Դեմշինկա (գյուղ, Դոբրինսկի շրջան)

Դեմշինկա (ռուս.՝ Демшинка), գյուղ Ռուսաստանի Լիպեցկի մարզի Դոբրինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ազափ

Ազափ, գյուղ Արևմտյան Հայաստանում, Էրզրումի վիլայեթի Բասենի գավառակում։
Գտնվում էր Արաքսի հովտից դեպի Հասանկալա, Էրզրում և Երզնկա տանող ճանապարհին։ Բասենի թուրք կառավարիչների նստավայրը։


== Պատմություն ==
Ազափը հին հայկական գյուղ էր, որի բնակիչների մի մասը 1829-1830 թվականներին գաղթել են Արևելյան Հայաստան։ 1900-ականներին թուրքաբնակ էր։


== Բնակչություն ==
Մինչև XVII դարը հայաբնակ էր։ 1909 թվականին ուներ ընդամենը 9 հայ բնակիչ։ XX դարի սկզբին ուներ 80 թուրք բնակիչ։


== Տնտեսություն ==
Ազափի բնակիչները զբաղվել են երկրագործությամբ ու անասնապահությամբ։


== Պատմամշակութային կառույցներ ==
Ազափում պահպանվել են հին եկեղեցու ավերակներ և հայկական ընդարձակ գերեզմանատուն։


== Ծանոթագրություններ ==
Կարե (Իտալիա)

Անվան այլ կիրառումների համար տե՛ս՝ Կարե (այլ կիրառումներ)Կարե (իտալերեն՝ Carrè), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 3603 մարդ (2008), բնակչության խտություն՝ 450 մարդ/կմ²։ Զբաղեցնում է 8 կմ² մակերես։ Փոստային ինդեքս՝ 36010։ Հեռախոսային կոդ՝ 0445։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոսահամար՝ 0445 891002
Էլեկտրոնային փոստ՝ info@comune.carre.vi.it
Պաշտոնական կայք՝ http://www.comune.carre.vi.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Յարեգա

Յարեգա (ռուս.՝ Ярега), քաղաքատիպ ավան Ռուսաստանի Կոմիի հանրապետության Ուխտա քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 8500 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեքսեյ Կուրիպկո

Ալեքսեյ Ալեքսեևիչ Կուրիպկո (ռուս.՝ Алексей Курипко, փետրվարի 24, 1961(1961-02-24), Դնեպրոպետրովսկի մարզ, Ուկրաինական ԽՍՀ, ԽՍՀՄ - ոչ վաղ քան մարտի 15, 2021 և ոչ ուշ քան մարտի 28, 2021), ռուս նկարիչ։


== Կենսագրություն ==
1988 թվականին ավարտել է Ռոստովի մանկավարժական ինստիտուտի գեղարվեստա-գրաֆիկական ֆակուլտետը։
1988 թվականից մինչև 2012 թվականը դասավանդել է Մ. Բ. Գրեկովի անվան Ռոստովի արվեստի քոլեջում և Ռուսաստանի պետական մանկավարժական ինստիտուտի գեղարվեստա-գրաֆիկական ֆակուլտետում, աշխատել է որպես համակարգչային գրաֆիկայի նկարիչ, «Դոն-ՏՌ» պետական հեռուստառադիոհեռարձակող ընկերության, Ռոստովի կերպարվեստների մարզային թանգարանի, Մարատ Գելմանի պատկերասրահի (Մոսկվա) ռեժիսորի ընթերակա։
1987 թվականից մասնակցում է ցուցահանդեսների։


== Հայտնի ցուցահանդեսներ ==
2014` «Культурный альянс». Проект Марата Гельмана. Выставка «ЦЕНЗУРА-ШЛЮ-ХА-ХА». Москва
2013` Московская 5 биеннале современного искусства, Մոսկվա։
2012` «Вертикаль». «Московский театр «Школа современной пьесы», Галерея «КОМНАТА», Մոսկվա։
2012` «Քաղաք, որի կողքով անցնում ենք մենք»։  Զվերևի ժամանակակից արվեստի կենտրոն, Մոսկվա։
2011` «Заложники пустоты»: Տրետյակովյան պատկերասրահ, Ժամանակակից արվեստի մոսկովյան բիեննալե, Մոսկվա։
2011` «Хорошие перспективы»: Ժամանակակից արվեստի մոսկովյան բիեննալե, Մոսկվա։
2011` «Փյունիկ քաղաք» ցուցահանդես-նախագիծ։ Ա. Դ. Սախարովի անվան թանգարան և հանրային կենտրոն, Մոսկվա։
2010` «Կոնցեպտուալիզմ. Այստեղ և այնտեղ»։ Հարավային Ռուսաստանի ժամանակակից արվեստի առաջին բիենալեն։ ԴԺԿԹ, Դոնի Ռոստով։ Կատալոգ։
2009` Ժամանակակից արվեստի մոսկովյան բիենալե, Մոսկվա։ Կատալոգ։
2008` «Small». ՄևՅՈՒ Գելման պատկերասրահ, Մոսկվա։
2007` VIII Медиа форум ХХVIX Московского Международного Кинофестиваля, Մոսկվա
2006` VII Медиа форум XXVIII Московского Международного Кинофестиваля, Մոսկվա։ Կատալոգ։
2005` «Մարդը չի կարողանում մերկ լինել»։ Դմիտրովսկայի ժամանակակից կերպարվեստի թանգարան, Դոնի Ռոստով։ Կատալոգ։
2004` «АРТСтрелка», «Աննորմատիվ աղջիկներ» նախագիծ, Մոսկվա։
2004` Ժամանակակից արվեստի միջազգային փառատոն «АртКлязьма», Մոսկվա։ Կատալոգ։
2003` Ժամանակակից արվեստի միջազգային փառատոն «АртКлязьма», Մոսկվա։


== Պատկերասրահ ==

		
		
		
		
		
		
		
		
		
		
		
		
		


== Ծանոթագրություններ ==
Շիրակի մարզի լքված գյուղերի ցանկ

Ստորև ներկայացվում է Շիրակի մարզի լքված գյուղերի ցանկը


== Տես նաև ==
ՀՀ վանական համալիրների ցանկ
Հայաստանի պատմության և մշակույթի անշարժ հուշարձանների ցանկ
ՀՀ քաղաքատեղիների ցանկ
ՀՀ քարավանատների ցանկ
ՀՀ տաճարների ու եկեղեցական համալիրների ցանկ
Արցախի վանական համալիրների ցանկ
ՀՀ ձիթհանների ցանկ


== Ծանոթագրություններ ==


== Արտաքին հղումներ ==
Լևոն Մեսրոպ

Լևոն Մեսրոպի Մեսրոպ (Մեսրոպյան) (1880, Ստամբուլ, Օսմանյան կայսրություն - ապրիլի 16, 1960(1960-04-16), Փարիզ), հայ գրող, բանասեր, հասարակական-մշակութային գործիչ։


== Կենսագրություն ==
Սովորել է Սամաթիայի Սահակյան և Կեդրոնական վարժարաններում։ Մեսրոպի պատմվածքները, հեքիաթները, պատմության վերաբերյալ ուսումնասիրությունները տպագրվել են «Բյուրակն», «Արևելյան մամուլ» պարբերականներում, ազգագրական և տեղագրական հոդվածները՝ «Ռուսկոյե սլովո» և «Բաքու» թերթերում, աշխատակցել է ֆրանսահայ և ամերիկահայ, ինչպես նաև Թեհրանի ու Կովկասի հայերեն պարբերականներին։ Հրատարակված գործերից են՝ «Զարի», «Հաշիշին» (1939), «Ֆրեր Հարթման և տատա Րոսթեմ», «Քերպելայի գիշերները» (1946), «Կախարդող լեռը և ներգաղթող ձին» (1949) վեպերը, «Մատաթ Րեիս» (1946), «Օտարականը» (1959) պիեսները, «Քուր- դիստան և քուրդերը» (1957) ուսումնասիրությունը։ Պարսկերենից հայերեն է թարգմանել Օմար Խայամի քառյակները («Օմար խայյամ», 1923)։ 1946 թվականին և 1954 թվականին մասնակցել է Հայաստանի գրողների համագումարներին։


== Երկեր ==
Կախարդող լեռը, Ե., 1955 թ.


== Աղբյուրներ ==
Հովակիմյան Բ.Մ. Հայոց ծածկանունների բառարան, 2005։ էջ 671։


== Ծանոթագրություններ ==
Հուլիսյան օրեր (1917)

Հուլիսյան օրեր, (ռուս.՝ Июльские дни) հուլիսյան քաղաքական ճգնաժամը Ռուսաստանում, երրորդը ապրիլյան և հունիսյան ճգնաժամերից հետո։ Առիթ ծառայեցին հունիսի վերջի-հուլիսի սկզբի դեպքերը՝ անհաջող դրությունը ռազմաճակատում, հեղափոխական զորամասերի ցրումը։ 
Հուլիսի 2 (15)-ին կադետները դուրս եկան բուրժուական ժամանակավոր կառավարության կազմից։ Երկրում սրվեց քաղաքական իրավիճակը։ Հուլիսի 3 (16)-ին Պետրոգրադում տեղի ունեցան տարերային ցույցեր։ Առաջինը ցույցի դուրս եկան 1-ին գնդացրային գնդի զինվորները, որոնց մոտ մեծ էր անարխիստների ազդեցությունը։ Հուլիսի 2 (15)-ին, գաղտնի խորհրդակցության ժամանակ, անարխիստները որոշել էին Պետրոգրադի բանվորներին և զինվորներին հակակառավարական զինված ցույցի կոչել։ Բոլշևիկները դեմ էին զինված ելույթին՝ քաղաքական ճգնաժամը բանակում և գավառում դեռևս չէր հասունացել, և Պետրոգրադը աջակցություն չէր ստանա։ Սակայն, հուլիսի 3 (16)-ի երեկոյան գնդացրորդների կոչին արձագանքեցին Մոսկովյան, Գրենադերական, Պավլովյան, 180-րդ, 1-ին պահեստային գնդերը և 6-րդ սակրավոր գումարտակը, որոնք զինված ցույցի դուրս եկան զենքը ձեռքներին։ Ցուցարարներին միացան Պուտիլովյան և այլ գործարանների բանվորներ։ Ցույցն ընթանում էր «Կորչեն 10 կապիտալիստ մինիստրները», «Ամբողջ իշխանությունը բանվորների և զինվորների դեպուտատների խորհրդին» լոզունգներով։ ՌԽԴԲ (բ)Կ ԿԿ կուսակցության Պետրոգրադի կոմիտեի և զինվորական կազմակերպության հետ հուլիսի 4 (17)-ի գիշերը որոշում կայացրին գլխավորել շարժումը՝ նրան տալով կազմակերպված խաղաղ բնույթ։ Կեսօրին սկսվեց բանվորների, զինվորների և նավաստիների 500 հազարանոց ցույցը։ ՌԽԴԲԿ (բ) ԿԿ շենքի (Կշեսինսկայայի առանձնատան) մոտ ցույցի մասնակիցներին ողջունեց Վլադիմիր Իլյիչ Լենինը՝ կոչ անելով ցուցաբերել ինքնատիրապետում։ 54 խոշորագույն կազմակերպությունների 90 ներկայացուցիչներ Խորհրդայինների ԿԳԿ-ի միացյալ նիստին առաջարկեցին վերցնել ամբողջ իշխանությունը, սակայն Էսէռա-մենշևիկյան ԿԳԿ ցույցը հայտարարեց «բոլշևիկյան դավադրություն» և մերժեց մասսաների պահանջը։ Զինվորական իշխանությունները խաղաղ ցուցարարների դեմ զորք հանեցին։ Ընդհարումներ տեղի ունեցան Լիտեյնի կամրջի, Նևսկի պողոտայի վրա, Սադովայա փողոցում և այլուր։ Սպանվեց 56, վիրավորվեց 650 մարդ։ Հակակառավարական ցույցեր կայացան Մոսկվայում, Իվանո-Վոզնեսենսկում, Օրեխովո-Զուևոյում, Կրասնոյարսկում, Տոմսկում և այլ քաղաքներում։ ՌԽԳԲԿ (բ) ԿԿ հուլիսի 5 (18)-ին դիմում հրապարակեց ցույցը դադարեցնելու մասին։ Կառավարությունն անցավ ռեպրեսիաների։ Հուլիսի 5-6 (18-19)-ին ավերվեցին «Պրավդա»-ի խմբագրությունն ու տպարանը։ Ժամանակավոր կառավարությունը հրաման արձակեց՝ ձերբակալել Լենինին, որը հարկադրված անցավ ընդհատակ։ Ռազմաճակատից Պետրոգրադ ժամանեցին կառավարությանը հավատարիմ զորքեր։ Կառավարական ճգնաժամը խորացավ Գ. Ե. Լվովի հրաժարականով։ Պրեմիեր մինիստր դարձավ Ալեքսանդր Կերենսկին։ Էսէռա-մենշևիկյան խորհրդայինները դարձան բուրժուական կառավարության կցորդներ։ Հուլիսյան օրերով երկիշխանությունը վերջ գտավ։ Լենինի առաջարկությամբ «Ամբողջ իշխանությունը խորհրդայիններին» լոզունգը ժամանակավորապես հանվեց։ Հեղափոխության խաղաղ զարգացումն անհնարին դարձավ։ Իշխանության համար աշխատավորության զինված պայքարը օրակարգի հարց դարձավ։
Աղետ Փուքրայանում (2016)

Աղետ Փուքրայանում (հինդի՝ इंदौर-पटना एक्सप्रेस ट्रेन हादसा), գնացքի վթար, որը տեղի է ունեցել 2016 թվականի նոյեմբերի 20-ին Հնդկաստանի Կանպուր քաղաքի մոտ։ Նախնական տվյալներով վթարի արդյունքում մահացել է 120, վիրավորվել՝ շուրջ 260 մարդ: Գնացքը կողաշրջվել է՝ դուրս գալով ռելսերից։ Աղետը տեղի է ունեցել Նյու Դելիի ժամանակով գիշերը ժամը 03:10։ Գնացքը պատկանել է Indian Railways Western Zone ընկերությանը։ Զոհերի թվաքանակի մեծություն, ըստ հնդկական աղբյուրների, պայմանավորված է եղել նաև նրանով, որ գնացքը գերծանրաբեռնված է եղել ուղևորներով։
Հնդկաստանի կառավարությունը տարածել է հայտարարություն, համաձայն որի վիրավորները կստանան 743 ԱՄՆ դոլար փոխհատուցում, իսկ զոհվածների ընտանիքներին կտրամադրվի 2,972 ԱՄՆ դոլար փոխհատուցում։
Հնդկական երկաթուղային ծառայությունը հայտարարել է, որ զոհվածների ընտանիքների կտրամադրվի 5,201 ԱՄՆ դոլլար փոխհատուցում, իսկ վիրավորվածներին՝ 743 ԱՄՆ դոլլար, ներառյալ նաև ամբուլատոր բուժման ծախսերը։
Վթարի առաջացման պատճառը դեռևս անհայտ է, սակայն մասնագետները կարծում են, որ վթարն առաջացել է ռելսերի անսարքության պատճառով։ Վթարի պատճառներից մեկն էլ կարող էր լինել գնացքի գերծանրաբեռնվածությունը։


== Ծանոթագրություններ ==
Արեգ Նազարյան

Արեգ Արմենի Նազարյան (հունիսի 18, 1964(1964-06-18), Երևան, Հայկական ԽՍՀ, ԽՍՀՄ - մարտի 13, 2019(2019-03-13), Երևան, Հայաստան), հայ ռոք-երաժիշտ, կոմպոզիտոր, կինոռեժիսոր, ձայնային ռեժիսոր, մարզիկ, Ոստան Հայոց խմբի հիմնադիրն ու առաջնորդը։ «Արտավազդ և Կլեոպատրա» ռոք-օպերայի հեղինակ։


== Կենսագրություն ==
Ծնվել է 1964 թվականի հունիսի 18-ին Երևանում։ 1981 թվականին ավարտել է Աշտարակի թիվ 5 միջնակարգ դպրոցը։ 1981-1982 թվականներին սովորել է Երևանի Ռոմանոս Մելիքյանի անվան երաժշտական ուսումնարանում։ 1981 թվականից զբաղվել է նավատորմային մարզաձևով, 1983 թվականին դարձել ԽՍՀՄ սպորտի վարպետ։ 1986-1990 թվականներին սովորել է Երևանի Խաչատուր Աբովյանի անվան մանկավարժական ինստիտուտի կինո-ֆոտո ֆակուլտետում։ 1986 թվականին ստեղծել է «Ոստան Հայոց» ռոք խումբը, որի բաս-կիթառահարն է և երգերի հիմնական մասի հեղինակը։ 1990-1992 թվականներին մասնակցել է Արցախի պատերազմին։ 2005 թվականից «Ուստա» պրոդյուսերական կենտրոնի տնօրենն է։ 2009 թվականից՝ «National Geographic Traveler» ամսագրի հայաստանյան գլխավոր խմբագիրն է։


== Սկավառակագրություն ==
Ոստան Հայոց - Զարթնիր որդյակ (1991)
Ոստան Հայոց - Քիմերներ (2000)
Այաս - Earth and Sky Orchestral (2010)


== Ֆիլմադարան ==
«Պատը» - 1986 թ. (մուլտֆիլմ) ռեժիսոր, մուլտիպլիկատոր
«Տիկ-Տակ» - 1987 թ. (վավերագրական) սցենարի հեղինակ, ռեժիսոր
«Затмение» - 2000 թ. (գեղարվեստական) կոմպոզիտոր
«Հերոստրատ» - 2001 թ. (գեղարվեստական) հնչյունային ռեժիսոր
«Միանգամյա օգտագործման դրախտ» - 2002 թ. (մուլտֆիլմ) կոմպոզիտոր, հնչյունային ռեժիսոր
«Ստեղծում» - 2004 թ. (գեղարվեստական) սցենարի հեղինակ, ռեժիսոր
«700 կմ.+…անհայտություն» - 2005 թ. (վավերագրական) սցենարի հեղինակ, ռեժիսոր
«Տերը մեզ հետ» - 2005 (վավերագրական) սցենարի հեղինակ, ռեժիսոր
«Կիլիկիա» - 2005 (վավերագրական) սցենարի հեղինակ, ռեժիսոր
«Ճանապարհ դեպի օվկիանոս» - 2006 (վավերագրական) սցենարի հեղինակ, ռեժիսոր
«Ողջ աշխարհը» - 2006 (հեռուստասերիալ) սցենարի հեղինակ, ռեժիսոր
«Վերադարձ» - 2007 (վավերագրական) սցենարի հեղինակ, ռեժիսոր
«Ստեղծում-2» - 2008, (վավերագրական) ռեժիսոր
«Метаморфозы» - 2009, (գեղարվեստական) հնչյունային ռեժիսոր


== Պարգևներ ==
«Պատվի համար» շքանշան
«Ծովակալ Իսակով» շքանաշան
Հայաստանի վարչապետի շքանշան
«Երկրապահ» շքանշան
«Ղարաբաղ-մայրական շնորհակալություն» շքանշան


== Ծանոթագրություններ ==


== Արտաքին հղումներ ==
Արեգ Նազարյան
Մելիք Ադամյանների շերամապահական գործարան Ագուլիսում

Մելիք Ադամյանների շերամապահական գործարան Ագուլիսում, գործարան Ագուլիսում։ Գործել է 1880-1900 թվականներին։ Գործարանի տերն է եղել Հովհաննես Մելիք Ադամյանը։ Արտադրվել է շերամի հունդ և մշակած մետաքսաթել, որի մեծ մասն արտահանվել է Ֆրանսիա ու Ռուսաստան։


== Ծանոթագրություններ ==
Հայպետհիդրոմետ

Հայպետհիդրոմետ (Հիդրոօդերևութաբանության և մոնիտորինգի պետական ծառայություն), կազմակերպություն Հայաստանում։ Կազմակերպվել է 2002 թվականին՝ ՀՀ հիդրոօդերևութաբանության վարչության (1992) և Հիդրոօդերևութաբանության և էկոլոգիայի գիտակիրառական կենտրոնի (1992) միավորմամբ։


== Կազմակերպության խնդիրները ==
ՀՀ-ում ջրաօդերևութաբանական աշխատանքներն իրականացվում են 1930 թվականից։ Հիմնական խնդիրներն են վտանգավոր հիդրոօդերևութաբանական երևույթներից բնակչության ու տնտեսության պաշտպանությունը, մթնոլորտում և ջրոլորտում կատարվող երևույթներին ու շարժընթացներին հասարակությանը, կառավարման մարմիններին, իրավաբանական և ֆիզիկական անձանց տեղեկատվության ապահովումը, Համաշխարհային օդերևութաբանական կազմակերպության համաձայնագրից (ՀՀ անդամակցում է 1992 թվականից) բխող պարտավորությունների կատարումը։
Ծառայությունն իրականացնում է մթնոլորտի, ջրային օբյեկտների, գյուղատնտեսական մշակաբույսերի կանոնավոր դիտարկումներ, համապատասխան կազմակերպությունների հետ՝ ջրերի քանակական ցուցանիշների պետական հաշվարկ, կազմում է ջրաբանական տվյալների ամփոփագիր, հրատարակում կլիմայական, ագրոօդերևութաբանական, ջրաբանական, գիտակիրառական տեղեկագրքեր ու տարեգրքեր, կազմակերպում բնական միջավայրի ուսումնասիրման, գնահատման և կանխատեսման աշխատանքներ։
Ծառայության համակարգում գործում են ջրաօդերևութաբանական ռեժիմի ուսումնասիրման, օպերատիվ ջրաօդերևութաբանության, ջրաօդերևութաբանության և էկոլոգիայի գիտակիրառական կենտրոններ, 42 օդերևութաբանական կայաններ, այդ թվում՝ Սևանի ջրաօդերևութաբանական դիտարանը, 7 ջրաբանական (92 ջրաչափ, դիտակետերով) ու 3 մասնագիտացված՝ օդաբանական, ագրոօդերևութաբանական և Ապարանի ջրամբարի ջրաօդերևութաբանական կայանները։
Միքայել Մանուկյան (այլ կիրառումներ)

Միքայել Մանուկյան անուն ազգանունը կարող է վերաբերվել հետևյալ անձանց՝

Միքայել Մանուկյան (բժիշկ) - բժիշկ, ուրոլոգ
Միքայել Մանուկյան (մեխանիկ) - մեխանիկ (1911 - 1976)
Միքայել Մանուկյան (քաղաքական գործիչ) - քաղաքական գործիչ, (ծն. 1967 թ.)